Sarjassa kuvataan itsemurhaa tavalla,
joka voi häiritä herkkiä katsojia.
Jos sinulla tai läheiselläsi -
on vaikeaa, tietoa löytyy osoitteesta:
NETFLIX-DOKUMENTTISARJA
DELHI, INTIA
Kuolema on ennalta määrätty.
Tapaa ja hetkeä ei tiedä.
Putoaako ihminen vuorelta?
Kuoleeko unissaan vai hukkuuko?
Kuolema kohtaa kuitenkin jokaisen.
Se on Jumalan tahto.
Minäkään en tiedä, miten loppuni tulee.
Kaikki hiipuu lopulta pois.
Muutin tänne vuonna 1997 jäätyäni eläkkeelle rautateiltä.
Asukasluku oli silloin pieni.
Nyt väkeä on liikaa.
Tapasin perheen muuttaessani tänne.
Rakensimme talomme yhdessä vuonna 1997.
NAAPURI
Tulimme naapureina hyvin toimeen.
Jäljellä on vain raunioita.
1. HEINÄKUUTA 2018
He avasivat kauppansa viiden tai puoli kuuden aikaan.
Maitomies toi silloin maitoa.
Sinä päivänä kauppa ei auennut.
Kävin parvekkeellani seitsemältä -
ja näin, miten joku kysyi maidosta.
Ihmettelin, miksi kaupan aukaiseminen viipyi.
He eivät vastanneet puhelimeen.
Se oli epätavallista.
Kävin alakerrassa katsomassa.
Koputin oveen ja huomasin, ettei se ollut lukossa.
Työnsin oven auki.
Minä hätäännyin.
Kiipesin portaat ylös.
Äitini on iäkäs ja herkkäuninen.
NAAPURI
Hän lähti aamukävelylle.
Hän palasi sisään huutaen.
Minä nukuin yövuoroni jälkeen.
Ryntäsin hätääntyneenä heidän taloonsa.
Seisoin paikallani pari minuuttia miettien, oliko näkemäni totta.
Pyysin poikaani hakemaan puhelimeni ja soitin sitten poliisille.
Burarin poliisiasemalta soitettiin noin kello 7,35 -
ja kerrottiin itsemurhasta piirissäni.
JOHTAVA KONSTAAPELI
Vartuin samalla Sant Nagarin alueella.
Olin heidän naapurinsa ennen uraani poliisina.
Esimieheni käskivät tarkistaa tilanteen.
Kun tulin kyseiselle kujalle,
näin miehiä ja naisia -
juoksemassa ulos hysteerisenä itkien.
Menin yläkertaan ja näin…
Katon ristikosta roikkui yhdeksän ihmistä.
Kymmenes nainen roikkui heitä vastapäätä.
Heidän äitinsä makasi viereisen huoneen lattialla.
Heidän koiransa oli katolla lieassa ja haukkui taukoamatta.
Vainajat roikkuivat katosta kuin banianviikunapuun oksat,
jotka osoittavat alaspäin.
He roikkuivat värikkäiden kankaiden varassa.
BURARIN POLIISIASEMA
Haloo. Niin?
Olen asemalla.
Tapauksesta tehdään dokumenttielokuvaa. Kuvaukset ovat kesken.
Hyvä on.
Se kuva syöpyi mieleeni -
ja pysyy siellä ikuisesti.
KONSTAAPELI (2016-2019)
Olin asemalla aikaisin aamulla.
Olin partioinut viiteen asti aamulla.
Kerroin päivystäjälle, että olin väsynyt ja aioin levätä.
Hän herätti minut hädissään: "Asia on tärkeä, sir."
Minä heräsin.
Rajeev oli puhelimessa. Hän oli tolaltaan.
"He roikkuvat katosta."
Kysyin, montako uhria. Hän ei ollut laskenut.
Miten sellaisessa mielentilassa kykenee laskemaan?
Hän sanoi: "He roikkuvat rivissä."
Pyysin sulkemaan pääsyn asuntoon.
"Odota siellä."
Kaikki kiirehtivät paikalle.
Laitoin vielä vyötä kiinni noustessani autoon.
Muistan saapumiseni rikospaikalle.
Kaikki vain roikkuivat.
Silmät oli peitetty, kädet sidottu.
12 - 13-vuotiaista 60 - 80-vuotiaisiin.
En ole nähnyt sellaista edes elokuvissa.
Kukaan ei ole eläissään nähnyt sellaista rikospaikkaa.
Tärkeää oli se, että siellä oli ollut perhe.
Ei mikään epätavallinen perhe.
HYP
Tavanomainen perhe.
Kolme sukupolvea saman katon alla.
Isovanhemmat, vanhemmat ja lapset.
Suurissa perheissä kaikilla on roolinsa -
ja omat velvoitteensa.
Kouluja käyneitä.
KIRURGI
Sosiaalisesti kyvykkäitä ihmisiä.
Ihmisiä parhaassa iässään.
Se oli erikoislaatuista.
Ensimmäiseksi tulee mieleen kysymys teon syystä.
Miksi niin kävi? Kaikki haluavat tietää sen.
Vastaus on kuitenkin monimutkainen.
Emme voi tietää naapureidemme elämästä.
Saati sitten kotinaapurustomme elämästä.
Mutta aina joskus tapahtuu jotain,
joka järkyttää kaikkia.
TOIMITTAJA
Se saa päivittelemään asiaa.
Jos joku haluaisi tehdä tällaisen surman,
tappaa 11 ihmistä, se vaatisi…
Jos jokaista uhria pitelisi kaksi ihmistä,
teko vaatisi vähintään 20 - 30 henkeä.
Rikospaikalla ei näkynyt sellaisen kamppailun jälkiä.
Koriste-esineet olivat paikoillaan. Murrosta ei näkynyt viitteitä.
Mutta miksi itsemurhan tekijöiltä oli peitetty silmät ja sidottu kädet?
Mitä sellainen on?
Oliko joku myrkyttänyt ja sitten hirttänyt heidät?
Hirttäminen saisi sen vaikuttamaan itsemurhalta.
Silloin oli aamu.
KOMISARIO
Maitoa jonotti jo 50 - 60 ihmistä.
Heidän vakioasiakkaitaan.
Asiakkaat saivat uutisen leviämään nopeasti.
Delhin pääministeri Shri Arvind Kejriwal -
käy rikospaikalla tutustumassa tilanteeseen.
DELHIN PÄÄMINISTERI
Mikä aiheutti 11 ihmisen kuoleman? Murha vai itsemurha?
Rikospaikan suojaaminen oli tärkeintä.
Henkilökuntamme piti väkijoukkoa kurissa.
Asetimme tiesulkuja.
Ihmiset siirtyivät katoille.
He yrittivät nähdä paikan sieltä.
Tapaus herätti suurta mielenkiintoa.
Ihmisiä kerääntyi ikkunoiden ääreen ja parvekkeille.
Tietolähteeni soitti minulle.
Hän kertoi:
"Talosta on löytynyt 11 vainajaa.
Murhattuina."
Oli suuri uutinen, että Delhissä oli löytynyt 11 ruumista.
Miksi niin kävi? Miten? Kuka sen teki? Ja miksi?
Sanotaan, että rikostoimittajat ovat tunteettomia,
kuten poliisitkin,
jotka tutkivat vainajia ja onnettomuuksia päivittäin.
Heidän tunteensa kuolevat.
Kaipa se pätee meihin osittain.
Mutta sinä päivänä järkytyin…
ERIKOISKIRJEENVAIHTAJA
…kuullessani perheen kuolleen.
En ollut kohdannut sellaista -
rikostoimittajan urallani.
Arvelin sitä ensin valeuutiseksi.
Yritin kerätä lisää tietoja,
mutta puheluihini ei vastattu, sillä juttu oli suuri.
Jututin paikallisia poliisituttaviani.
He vahvistivat tarinan.
Kerroin tapauksesta ensimmäisenä.
Silmät peitetty.
Murha? Itsemurha?
Kerroin tapauksesta maailmalle ensimmäisenä.
11 RUUMISTA BURARISSA
Twiittini levisi kulovalkean tavoin.
Kaikki ryntäsivät Burariin.
Burarilaisesta talosta löytyi 11 ruumista hirtettynä.
Seitsemän naista ja neljä miestä…
Puoli yhdeksään mennessä kaikki uutiskanavat olivat paikalla.
Delhin poliisille oli täysin uutta,
että samasta talosta löytyy 11 ruumista.
Se on kilpailua.
Paineet jutun julkaisuun ensimmäisenä ovat liian suuret.
Juutuimme väkijoukon keskelle.
Yritimme koota juttua huhupuheiden perusteella.
Takanani näkyvä poliisin päällystö -
on yhä paikalla.
Olemme tällä hetkellä katolla. Näytän näkymän täältä.
Meillä on video,
josta näkyy rikospaikka siltä aamulta.
Poliisi saapui paikalle kello 7,35 - 7,40.
Video oli jo ehditty julkaista.
Joku oli kuvannut sen nettiin.
Sain videon eräältä WhatsApp-ryhmältäni.
Se oli hyytävää nähtävää.
Video oli karmiva.
Se on lähes kahden minuutin pituinen.
Videolla ei näy poliiseja.
Joku kuvasi ja julkaisi sen.
Annetut ohjeet kielsivät -
videon uutisissa,
sillä se oli niin hirvittävä.
Olimme sen nähtyämme järkyttyneitä.
Emme voineet uskoa tapahtunutta.
Emme tarvinneet lisätietoja.
Video vahvisti kuulemamme.
Tässä kauheassa tapauksessa -
saman perheen 11 kuollutta jäsentä,
7 naista ja 4 miestä,
löytyi talosta Burarin alueelta…
11 perheenjäsentä löytyi…
Uutinen Burarista Delhistä…
11 vainajaa…
…soitti Delhin poliisiasemalle…
11 kuollutta…
Yksinoikeudella…
Kun video ja kuvat julkaistiin,
kauhistuttava uutinen levisi.
ERIKOISKIRJEENVAIHTAJA
Videolla näytti, että heidät oli murhattu.
Miten 11 ihmistä voisi tehdä niin itse?
Juttu oli uskomaton. Ihmisiä virtasi paikalle.
Vastuu sellaisesta jutusta on valtaisa.
Uutisoijan täytyy olla asiasta varma.
Pienikin virhe voi aiheuttaa valtavia levottomuuksia.
Tällaisissa tilanteissa ihmiset hermostuvat -
ja voi syntyä tuhoa.
Huhu voi riistäytyä käsistä.
Meidän pitää rauhoittaa väkijoukkoa.
Yhteiskunnan vastustajat etsivät julkisuutta.
Poliisi julkaisee lausunnon hetken päästä.
Poliisin päällystö saapui paikalle tunnin sisällä.
Emme sulje pois mitään selityksiä.
DELHIN POLIISIPÄÄLLIKKÖ
Tutkimme kaikkia mahdollisuuksia.
Tällä hetkellä kerätään todistusaineistoa,
ja tekninen ryhmä on saapunut -
keräämään aineistoa.
Rikostekninen ryhmä saapui kello 9,30. Koko ryhmä oli koossa.
Biologia, fysiikka, kemia.
Valokuvaajat. Halusimme paikalle kaikki.
Kaikki asiantuntijat.
Jokainen sanoi saman: "Mitä tämä on?
Mitä tämä on?"
Kun kiipesimme portaat ylös,
näimme ruumiit.
VALOKUVAJAOSTO
Ensireaktio oli: "Hyvä jumala."
Emme uskoneet sitä.
Se oli järkyttävää ja raakaa.
FYSIIKAN JAOSTO
Siellä oli vanhuksia ja lapsia.
Sitä oli erittäin vaikea ymmärtää.
Ihmisiä kolmesta sukupolvesta.
Valokuvaajaryhmämme alkoi taltioida -
aivan kaikkea.
Emme halunneet sivuuttaa yhtäkään yksityiskohtaa.
Merkitsimme ruumiit.
Yksi, kaksi, kolme, neljä…
Ruumiiden numeroiminen oli vaikeaa.
Ruumiit liikahtelivat.
BIOLOGIAN JAOSTO
Pujottelimme kaiken välissä.
Se ei ollut tavallinen rikospaikka.
Jokin oli pielessä.
Yhdeksän ihmistä roikkui kuin itsemurhan jäljiltä.
Mutta miksi tuplasolmut ja siteet?
Se on arvoitus.
Miksi johtoja oli käytetty sarikankaiden lisäksi?
Joidenkin kädet oli sidottu.
Kauempana roikkuvan naisen jalat -
koskettivat lattiaa.
80-vuotias äiti oli kuollut viereisessä huoneessa.
Miksi se asento?
Sama kysymys. Itsemurha vai murha?
Motiivia ei tiedetty. Miksi ja miten?
Ei itsemurhaviestiä.
Emme voineet jättää pois mitään vaihtoehtoja.
Itsemurha ei ollut ilmiselvä selitys.
Tarvitsimme kaikki johtolangat.
Huomasimme turvakameran kujalla.
Yksi ryhmä määrättiin tutkimaan -
sen kuvat alusta asti.
Edellisillasta lähtien -
aina seuraavaan aamuun noin kahdeksaan asti.
He kävivät läpi joka ikisen hetken.
Siten ulkopuoliset tulijat nähtäisiin.
Varmistimme, ettei ulkopuolisia ollut mukana.
Oliko se joukkomurha vai joukkoitsemurha?
Se kysymys on riivannut -
niin täkäläisiä asukkaita -
kuin koko maatakin.
Heidän talonsa.
Se on naapurissamme. Juttelimme täältä käsin.
Asumme naapurissa, hyvin lähellä.
NAAPURI
Sopusointuinen perhe.
Tiivis 11 ihmisen perhe.
He olivat hyviä naapureita.
Poikani kävi usein heidän kaupassaan.
He pitivät hänestä.
Hän kutsui heitä usein parvekkeelta.
Poikani kaipaa heitä.
Pidimme toisistamme naapureina.
He olivat tulleet Tohanasta.
He viljelivät siellä.
Heillä oli ollut yksi kauppa. He perustivat toisenkin,
sekatavarakaupan.
Lalitilla oli vaneriverstas.
He pärjäsivät hyvin.
Tein Lalitin kanssa töitä kahdeksan vuoden ajan.
En nähnyt heidän koskaan riitelevän keskenään.
TYÖNTEKIJÄ
He eivät huutaneet toisilleen kotona eivätkä muuallakaan.
He kävivät rukoilemassa temppelissä kahdesti päivässä.
He olivat anteliaita.
He antoivat ruokaa, jos unohdin evääni kotiin.
Olin kuin perheenjäsen.
Meistä tuli perhe, kun muutimme tänne.
Jaoimme surut ja ilot.
Kävimme juhlissa yhdessä.
Sukumme olivat jääneet kyliin.
Kaupungissa naapureista tulee sukulaisia.
Vanhempi poikani oli hieman heidän poikiaan vanhempi.
Heistä tuli hyviä ystäviä.
He leikkivät ulkona iltamyöhään -
ja olivat yhdessä.
He tervehtivät minua aina kunnioittavasti.
Toivoin aina, että lapseni muistuttaisivat heidän lapsiaan.
Heidän koulussamme opiskelleet lapsensa olivat älykkäitä.
TUKIOPETTAJA
Opetin Neetua itse.
Hän oli rohkea ja kertoi aina mielipiteensä.
Hän oli älykäs ja ahkera.
He olivat rohkeita, älykkäitä tyttöjä.
Vahvoja ja pelottomia.
Heitä kutsuttiin Bhatian perheeksi.
Narayanin tyttönimi oli Bhatia.
Narayani-täti oli ystävällinen ja mukava.
Hän emännöi vieraitaan hyvin.
Miniät Savita ja Tina olivat herttaisia.
Koko perhe teki kaikkensa auttaakseen muita.
He auttoivat aina.
Jätimme lapsetkin heille, jos kävimme jossain.
NAAPURI
Olin Chandni Chowk Gurudwarassa ostoksilla, kun hän soitti.
Hän pyysi tulemaan heti.
"Bhupin talossa on tapahtunut kauheita."
Ajattelin ensin,
että sinne oli murtauduttu Priyankan häiden takia.
Miten koko perhe voi tappaa itsensä?
Ja 11 ihmisen murha on hirveä ajatus.
Koska koko perhe menehtyi,
kaikki sen 11 jäsentä,
eikä silminnäkijöitä ollut,
kukaan ei ollut kertomassa siitä.
Ainoa eloonjäänyt oli perheen koira.
Näin uutisen televisiossa.
Perheen 11 jäsentä löytyi hirtettynä.
Kuvissa näkyi koira,
josta ei välitetty.
ELÄINAKTIVISTI
Kukaan ei puhunut koirasta.
Koira näkyi kaikissa uutisissa.
Halusin pelastaa sen.
Se kärsi kovasti tapahtuneen ja kuumuuden takia.
Se oli sidottu ristikkoon, jonka alta perhe löytyi.
Se oli nähnyt kaiken voimatta estää sitä.
Eihän sillä ole ääntä.
Poliisi ohjasi meidät yläkertaan.
Tommy oli vihainen.
Sitä ei voinut hallita.
Toimme rankkurin paikalle.
Tommy oli perheen 12. jäsen.
Jos Tommya ei olisi sidottu kiinni,
perhe voisi olla elossa.
Tuolla.
Minä näytän.
Perheenjäsen saapui paikalle.
Kuten näette… -Väistäkää.
Katsokaa.
Älkää järjestäkö kohtausta.
Siirtykää kauemmas.
Perheenjäsen on paikalla.
He ovat poissa!
Älkää järjestäkö kohtausta.
He olivat vanhurskaita. Älkää keksikö asioita.
Varovasti.
He olivat hyviä ihmisiä.
Ensimmäisenä paikalle saapui Sujata-sisar Panipatista.
Meidän piti varmistaa, ettei hän pyörry.
Kerroimme ensin kaiken. Sitten lohdutimme häntä.
Sanoimme: "Elämä ja kuolema ovat Jumalan kädessä.
On tapahtunut jotain pahaa.
Kukaan meistä ei voi muuttaa tapahtunutta."
He olivat tavallisia, vanhurskaita ihmisiä.
Niin. Naapurit voivat kertoa siitä.
ELOONJÄÄNYT SISAR
He olivat kunnollisia ihmisiä.
Sukulaiset ovat murheen murtamia.
He eivät kykene puhumaan.
Voimme vain toivoa,
että huolelliset tutkimukset -
tuovat vastauksia tälle kovia kokeneelle perheelle.
Isoveljeni ilmoitti,
että Delhissä oli tapahtunut jotakin kauheaa.
Kysyin: "Mitä nyt?"
Hän sanoi koko perheen kuolleen.
En uskonut kuulemaani.
Sitten näin järkyttävän uutisen tv:ssä.
SAVITAN VELI
Olin kauhistunut.
SAVITAN SERKKU
Emme voineet uskoa sitä.
Sitten näimme kuvat talosta ja itse alueesta.
Siten tiesimme, että oli kyse sukulaisista.
Se oli siskomme perhe.
Siten saimme tietää siitä.
Hän puuhasi aina jotain. Hän oli sellainen.
Hänelle perhe oli tärkeintä. Hän piti perheen koossa.
Hänen epäitsekäs rakkautensa perhettä kohtaan oli ainutlaatuista.
Hän ei koskaan pyytänyt mitään.
SAVITAN VELJENPOIKA
Kävimme Rawatbhatassa -
ja järjestimme avioliiton Bhuvneshin kanssa.
He avioituivat kolmen kuukauden jälkeen.
He viettivät rehellistä, yksinkertaista elämää.
Ristiriitoja ei näkynyt.
Miksi niin kävi? Ja miten? Emme tiedä.
SAVITAN TÄTI
Olemme neuvottomia.
Miehet lähtivät illalla. Meidät naiset jätettiin tänne.
SAVITAN KÄLY
Valtava tuska -
ja tyhjyys täyttävät sydämemme.
En usko sen loppuvan ikinä.
Perheemme menetti rakkaan sisaren.
Sukumme menetti tyttären.
Sukumme menetti mukavan vävyn.
Menetimme sisarenlapsemme.
Tulevat sukupolvetkaan eivät voi täyttää tätä tyhjyyttä.
Puhuin Tinan kanssa sinä päivänä.
Hän soitti minulle sinä iltana.
Puhuin Lalitin kanssa myös.
Juttelimme viitisen minuuttia.
TINAN VELI
"Kaikki on hyvin. Entä teillä? Kaikki on kunnossa.
Jutellaan aamulla."
Kun tyttö avioituu, hänen veljensä ja koko perheensä -
huolehtivat hänen pärjäämisestään uudessa kodissa.
Hänen onneaan toivotaan.
Mutta meillä tai minulla -
ei ollut syytä huolestua Tinasta.
Harvoin näkee paria, joka sopii yhteen niin hyvin.
He kunnioittivat aina toistensa toiveita.
He tulivat uskomattoman hyvin toimeen.
Tässä ovat Lalit ja Tina.
Hääkuvia.
"Luodut toisilleen."
Oli kamalaa nähdä äitini ottavan uutisen vastaan.
TINAN KÄLY
Maailmassa on hyvää ja pahaa saman verran.
TINAN VELJENTYTTÖ
Mikä on totuus, ja mitkä ovat valheita?
TINAN ÄITI
Uutinen maan pääkaupungissa…
Burarin perheen eloonjääneet jäsenet ovat sanoneet:
"Miten perhe -
voi juhlia tytärtään ja sitten tehdä joukkoitsemurhan?"
Tämä on itsemurha.
Toinen tytär Sujata kiistää teorian -
ja sanoo, että heidät murhattiin.
Perheestäni valehdellaan.
Ne ovat pelkkiä valheita.
Panipatissa asuva sisar Sujata oli jo paikalla,
kun tilanne paheni entisestään.
He vastustivat teoriaamme joukkoitsemurhasta.
Mitä arvelette? -Joku tappoi heidät.
Poliisi peittelee totuutta.
He suojelevat itseään.
Sukulaiset eivät hyväksyneet sitä,
että se oli joukkoitsemurha.
Vanhin poika Dinesh asui siihen aikaan Rajasthanissa.
Hän sanoi näin.
Perheeni oli rohkea. En usko teoriaa.
ELOONJÄÄNYT VELI
Lapset ja veljeni olivat moderneja.
He eivät tekisi tällaista.
He eivät olleet heikkoja.
He eivät tienneet tilanteesta -
eivätkä osanneet kertoa mitään.
He olivat varmoja murhasta ja erheestämme.
Uutinen levisi, ja meitä syytettiin valehtelusta.
"Raportoitte poliisin ajatuksia."
Vaadimme oikeutta!
Oikeutta vainajille!
Vaadimme oikeutta!
Hurraa Karni Senalle!
Ihmiset alkoivat huutaa iskulauseita.
He huusivat murhaa ja syyttivät poliisia.
Joillakin yhteisön jäsenillä, jotka pysykööt nimettöminä,
on oma järjestö.
He saapuivat paikalle.
Tämä on valhe.
He yrittävät pestä kätensä koko jutusta.
Poliisi ei vastaa Delhin hallinnolle,
saatikka tälle perheelle.
Perhe ei ole yksin. Karni Sena tukee heitä.
Karni Sena tuli paikalle -
ja julisti, että menehtyneen perheen -
jotkin jäsenet olivat heidän sukulaisiaan.
He olivat Chittorgarhista Rajasthanista.
He uhkasivat levottomuuksilla -
tavoitellessaan oikeutta.
Teemme mitä hyvänsä, jotta perheemme Delhissä saa oikeutta.
Tällaisissa tapauksissa -
on yleistä syyttää ensin poliisia.
Väkijoukko alkoi riehaantua.
Varauduimme asioiden pahenemiseen.
Tilanne piti saada hallintaan.
Heidän on turha luulla, että poliisia voi uhkailla.
Poliisi yrittää eroon koko jutusta.
Vaadimme keskusrikospoliisia paikalle. Tätä pitää tutkia murhana.
Kysyimme vaatimuksia.
Kirjasimme sen murhaksi.
Emme pidä sitä murhana.
Tutkimme asiaa joka näkökulmasta.
Raportin voi nähdä.
Siinä on selitetty kaikki.
Kirjaaminen ei ole minkään loppu,
vaan tutkimuksen alku.
MUISTIINPANOT
Uusimmat tiedot Burarin murhatapauksesta.
Se on kirjattu murhaksi.
Päivä sen jälkeen, kun 11 ihmistä -
löytyi salaperäisesti kuolleena kotoaan.
Paikallisen poliisin oletetaan -
joskus peittelevän tietoja.
Rikosjaostoa pidetään tehokkaana,
pätevänä -
ja huolellisempaa työtä tekevänä.
Rikosjaosto tutkii hienotunteisuutta vaativia juttuja.
APULAISPOLIISIPÄÄLLIKKÖ
Rikoksiin liittyy käsite "rikollinen aie".
Tietoisuus ja aikomus.
Ja motiivi rikokselle.
Miksi heidän piti kuolla? Kuka olisi tappanut?
Olin rikosjaostosta ensimmäisenä paikalla.
En ollut järkyttynyt, vaan utelias,
sillä olen tutkinut joukkomurhia aiemminkin.
Ajattelin ensin,
että hirttäminen saattoi tapahtua itse rikoksen jälkeen.
Soitin ryhmälleni.
Pyysin Satishia.
Hän on paras tutkijani.
Elokuvissa poliisit kuvataan myönteisesti -
tai kielteisesti.
Myönteinen kuva ilahduttaa.
Paneudumme työhömme täysillä.
Olemme tyytyväisiä jutun ratkettua.
Kun menin taloon sisälle -
ja näin heidät kiivettyäni portaat ylös…
RIKOSKONSTAAPELI
…se kuva painui mieleeni.
Olin järkyttynyt. Minua oksetti.
Tutkimme juttua kaikista mahdollisista näkökulmista.
Karsimme vaihtoehtoja yksi kerrallaan.
Tutkimme talon järjestelmällisesti.
Paikkoja ei ollut sotkettu eikä ovia murrettu.
Jääkaapissa oli maitoa.
Joitakin ruokia oli viety.
Murhaan olisi liittynyt kamppailua.
He riippuivat kuitenkin rauhassa.
Kerrosten välissä oli ristikko.
Se oli peitetty.
Voisiko sitä siirtää? Se oli kevyt.
Se oli lasikuitua ja puuta.
Sitten huomasin, että kankaat roikkuivat ristikossa tasavälein.
Kuin Rubikin kuutio.
Se olisi liian vaikea lavastaa.
Saimme selville muitakin seikkoja,
jotka piti karsia pois.
Bhuvnes eli "Bhupi" oli yrittänyt pyristellä.
Toinen käsi oli vapaa. Pyristelystä oli merkkejä.
Lasten jalat oli sidottu tiukasti -
ja kädet laitettu taakse.
Ne oli sidottu puhelinjohdoilla.
He eivät olisi päässeet vapaaksi.
Suut ja silmät oli peitetty teipillä.
Korvissa oli pumpulia.
Heidän äitinsä -
löytyi sängyltä kyljellään.
Keho oli puoliksi kääntynyt.
Kaulan ympärillä oli huivi, kuten muillakin.
Siellä oli vyö.
Kaulan toisella puolella oli jälkiä.
Rikosjaosto ja me huomasimme ne.
Ne vastasivat vyön kokoa. Niitä oli vain toisella puolella.
Hirttämistapauksissa jäljet suuntautuvat yleensä ylös V:n muotoisina.
Se oli epäilyttävää.
Ruumiit laskettiin alas ja numeroitiin varovasti.
Ne peitettiin ennen siirtoa ruumishuoneelle.
Teimme sen kaaoksesta huolimatta.
Siellä oli 5 000 ihmistä ja paljon kameroita.
Tilasimme 11 ambulanssia.
Kaksi miestä kantoi ruumiin,
yksi varmisti reitin etupenkiltä.
Kaksi ambulanssia peruutti -
tilanpuutteen takia.
Ne pysäköitiin aivan portaiden eteen.
Kun ruumiit laskettiin alas,
varmistimme, että kankaat pysyivät paikoillaan.
Laitoimme vainajat ruumispusseihin.
Sitä oli kauhea katsoa. Emme voineet olla liikuttumatta.
Miten sellaista voi tapahtua?
Miten lapset voidaan hirttää?
Sama asia pätee edelleen.
Kukaan muu ei uskaltanut koskea ruumiisiin.
Kollegani ja minä -
laskimme 11 ruumista alas yksitellen.
Se oli vaikea tehtävä.
Ambulanssi poistui, ja seuraava tuli sen tilalle.
Ihmisiä oli joka puolella.
Teimme sen kahden ryhmissä.
Ruumiiden siirtäminen vei kaksi tuntia.
Ne piti siirtää yksitellen.
Siitä uutisoitiin suorana.
Saattuetta seurattiin tarkasti.
Alussa ne, jotka poistuivat paikalta,
pitivät tapausta murhana.
Monet sisällä käyneet poliisit olivat sitä mieltä.
Syy siihen oli se,
että kaikkien kädet oli sidottu,
suut tukittu ja raajat sidottu puhelinjohdoilla.
Ne viittasivat murhaan.
Miten 11 ihmistä voisi tehdä niin itselleen?
Miksi he tekisivät niin?
Jotain outoa oli tapahtunut.
Löysimme todisteita edellisillan rituaalista.
Rikospaikassa oli jotain kummallista.
Tutkinnan edetessä uusia asioita alkoi paljastua.
Turvakameran kuvat olivat käännekohta.
Kamera kuvasi talon etupuolta.
Katsoimme kuvat yhdessä.
Ruutu ruudulta ja tarkasti.
28. kesäkuuta 2018 -
Lalitin vaimo Tina -
ja hänen poikansa ostivat neljä jakkaraa.
Kesäkuun 30. päivän iltana, kun se tapahtui,
kello 21,40 -
Lalitin vaimo Tina -
kantoi uusia jakkaroita toisen naisen kanssa.
Kello 22,29 -
Lalitin poika avasi verstaan oven -
ja haki sieltä johtoja yläkertaan.
Saimme myös selville, että hirttämiseen käytetyt huivit ja sarit -
oli ostettu torilta.
Videot siltä illalta -
näyttivät vain perheenjäseniä.
Taloon ei mennyt kukaan.
Siten varmistimme, ettei juttuun ollut sekaantunut ulkopuolisia.
Kysymys kuului:
"Tekikö sen joku heistä?"
Tekstitys: Kati Karvonen